Morten er en god vært. Han har sørget for grundig beskrivelse og billeder af de vigtigste informationer inden check ind i hans bolig. Han har sørget for kolde drikkevarer i køleskabet og for teposer og kaffekapsler til os ved ankomst. Det var virkelig dejligt. Han har også sørget for en god, beskrivende manual omkring huset og tingene i og udenfor huset samt forslag til gode spisesteder og indkøbsmuligheder tæt på. Han har været hjælpsom undervejs med at besvare spørgsmål. Det har også været rigtig godt.
Hans hus er et skønt og rummeligt sted. Det er dejligt med to badeværelser med en bruser på hver badeværelse. Terrassen udenfor er hyggelig indrettet med lyskæder, puder og hynder oven på paller, hvor man kan sidde og nyde udelivet. Derudover er en trampolin i haven også altid et hit blandt børn. Det er et godt sted for familier.
Når det er varmt udenfor, kan det også blive varmt på 1. salen i huset. Heldigvis er der mulighed for at anvende en ventilator i soveværelset og indstille den på forskellige funktioner, så det ikke bliver alt for varmt om natten.
Kattene Felix og Ida er søde og nemme at passe. De vænner sig hurtigt til nye gæster i huset.
Alt i alt har det været et rigtig godt ophold i Mortens hus, hvor man som gæst føler sig velkommen.